**Protokoll fra årsmøtet 2015 i LOP Nedre Romerike**

I Doktorgården på Lillestrøm torsdag 19. februar 2015 kl. 12.00-kl. 13.00..

**Tilstede:** 20 medlemmer.

Lokallagsleder Solveig Finsrud ønsket medlemmene og spesielt gjesten, lokallagsleder i Oslo Lillian Saxegaard, velkommen før årsmøtet valgte henne til møteleder.

**Sak 1: Godkjenning av innkalling og saksliste.**

Vedtak: Enstemmig godkjent.

**Sak 2: Valg av to referenter, to til tellekorps og to til å undertegne protokollen.**

Vedtak: Etter forslag fra styret ble Torhild Sølvik-Jensen og Maj Lindholt valgt til referenter. Tellekorps ble ansett som unødvendig. Elisabeth Holm og Ingrid Falkenberg ble valgt til å undertegne protokollen. Alle valg var enstemmige.

**Sak 3: Årsberetningen for 2014**

Møteleder leste opp årsberetningen.

Vedtak: Årsberetningen for 2014 ble enstemmig godkjent uten merknader.

**Sak 4: Revidert årsregnskap for 2014**

Kasserer gjennomgikk og redegjorde for de enkelte postene. Lokallaget gikk med et tilfredsstillende overskudd i 2014.

Vedtak: Regnskapet ble enstemmig godkjent uten merknader.

**Sak 5: Saker innsendt av medlemmene før 31. desember 2014**

Ingen saker er mottatt.

**Sak 6: Saker som styret fremmer.**

Styret fremmet ingen saker.

**Sak 7: Lokallagskontingenten.**

Vedtak: Årsmøtet vedtok styrets forslag om uendret lokallagskontingent.

**Sak 8: Budsjett for 2015**

Kasserer redegjorde for postene på budsjettforslaget.

Vedtak: Årsmøtet ga tilslutning til budsjettforslaget, men presiserte at det ikke er et mål i seg selv for et lokallag å opparbeide størst mulige årlige overskudd. Styret må påse at det ikke bruker mer penger enn det har til disposisjon og la midlene komme medlemmene til gode.

**Sak 9: Valg**

De foreslåtte kandidatene var:

**Styret**

Leder: Jonn Bekkevold for 1 år (ny)

Nestleder: Tor Nakstad for 2 år (ny)

Kasserer: Agnes Radich (ikke på valg)

Sekretær: Sigrid Samstad Stavik (ikke på valg)

Styremedlem: Tore Lindholt for 2 år (ny)

Varamedlem: Torhild Sølvik-Jensen for 1 år (gjenvalg)

**Revisor:** Solfrid Stensbye for 1 år (gjenvalg)
vararevisor: Herun Grønning for 1 år (gjenvalg)

**Festkomite:**

Medlem: Grethe Bøe Jordet for 1 år (gjenvalg)

Medlem: Inger Nitteberg for 1 år (gjenvalg)

Medlem: Solveig Finsrud for 1 år (ny)

Det forelå ikke forslag på valgkomité for 2016.

Vedtak: Alle foreslåtte kandidater ble valgt ved akklamasjon. Styret fikk fullmakt til å oppnevne valgkomité.

**Avslutning**

Solveig Finsrud takket for frammøtet og for samarbeidet innen styret samt introduserte nyvalgt lokallagsleder, før hun ga en spesiell takk til og overrakte blomst og LOP-krus til Randi Haukland og Lisa Sand som hadde frasagt seg gjenvalg. Tore Lindholt takket Solveig Finsrud for god innsats gjennom 2,5 år etter at hun brått måtte overta da daværende leder trakk seg fra vervet. Han fremhevet også at hennes velsmakende hjemmebakst har betydd mye for laget både sosialt og økonomisk., og ga henne blomst og to LOP krus. Jonn Bekkevold presenterte seg kort før årsmøtet gikk over i medlemsmøte.

Lillestrøm, 19.02.15

Maj Lindholt (sign.) Torhild Solvik-Jensen (ref.)

referent referent

Protokollen er godkjent.

Elisabeth Holm Sign.) Ingrid Falkenberg (sign.)